En delvis overlappende skelnen mht. definitionen af ordet nation er statsborger- overfor kultur-definitionen - også kaldet henholdsvis den "franske" og den "tyske" nationsopfattelse.<ref name=dsd/> Opdelingen stammer fra den tyske historiker [[Friedrich Meinecke]], som var en af de første, der forsøgte sig med en akademisk begrebsafklaring af fænomenet "nation". I sin tysklandshistorie ''"Weltbürgertum und Nationalstaat. Studien zur Genesis des deutschen Nationalstaats"'' fra 1907 skelnede Meinecke mellem to nationstyper: ''"Kulturnationen"'' og ''"statsnationen"''. Kulturnationen var kendetegnet ved nogle almene kulturelle fællestræk, og statsnationen ved nogle fælles politiske grundværdier. Senere nationalismeforskning har i nogen udstrækning bygget på Meineckes opdeling, som til tider kaldes "den tyske" og "den franske" nationstype, eller "den mellemeuropæiske" og "den vesteuropæiske" type.
Jura Juridiske_begreber Filosofi Samfund